o zárukách krytých so všeobecného rozpočtu Stav k 31. decembru 2014

Riziká, ktoré sú kryté rozpočtom EÚ, pochádzajú z množstva operácií poskytovania pôžičiek a záruk, ktoré možno rozdeliť do dvoch kategórií:

Túto správu dopĺňa pracovný dokument útvarov Komisie (ďalej len „PDÚK“) so súborom podrobných tabuliek a vysvetliviek. Zároveň poskytuje makroekonomickú analýzu krajín, ktoré profitujú z pôžičiek a/alebo záruk EÚ, ktoré predstavujú prevažnú časť expozície fondu.

Čo sa týka Rumunska, dňa 22. októbra 2013 sa Rada rozhodla sprístupniť Rumunsku preventívnu strednodobú finančnú pomoc v maximálnej výške 2 000 miliónov EUR vo forme pôžičky s maximálnou priemernou splatnosťou 8 rokov. Zatiaľ neboli uhradené žiadne sumy, ale nástroj možno aktivovať, a o prostriedky je možné požiadať do 30. septembra 2015.

Po rozhodnutiach Rady poskytnúť finančnú pomoc Únie Írsku (až do výšky 22 500 miliónov EUR) a Portugalsku (až do výšky 26 000 miliónov EUR) dosiahla výška vyplatených súm Írsku 22 500 miliónov EUR a Portugalsku 24 300 miliónov. EUR.

– Európsky mechanizmus pre stabilitu (ďalej len „EMS“): EMS je dôležitou súčasťou komplexnej stratégie EÚ vyvinutej na zabezpečenie finančnej stability v eurozóne prostredníctvom poskytnutia finančnej pomoci členským štátom eurozóny, ktoré majú alebo ktorým hrozia finančné ťažkosti. Je to medzivládna organizácia založená na základe medzinárodného práva verejného so sídlom v Luxemburgu, s efektívnou úverovou kapacitou 500 000 miliónov EUR.

– Európsky nástroj finančnej stability (ďalej len „ENFS“): ENFS bol vytvorený členskými štátmi eurozóny ako dočasný záchranný mechanizmus v júni 2010 na poskytnutie finančnej pomoci členským štátom eurozóny v rámci programu makroekonomických úprav. Zmluva týkajúca sa trvalého záchranného mechanizmu, Európsky mechanizmus pre stabilitu (ďalej len „EMS“), nadobudla účinnosť 27. septembra 2012. Od 1. júla 2013 ENFS pokračuje vo svojich prebiehajúcich programoch pre Grécko (spolu s MMF a niektorými členskými štátmi), ako aj pre Írsko a Portugalsko (spolu s MMF, niektorými členskými štátmi a EÚ/EFSM), ale už nie je zapojený do nových programov financovania alebo nových dohôd o úveroch.

Zostávajúcich 326 miliónov EUR z rozhodnutia vo výške 4 000 miliónov EUR by sa mohlo venovať na nové projekty.

V roku 2014 sa neuskutočnilo žiadne uhrádzanie. Bulharsko splatilo sumu vo výške 22,6 milióna EUR, Rumunsko sumu vo výške 10 miliónov EUR a Ukrajina sumu ekvivalentnú 6,6 milióna EUR.

3.2.Vývoj operácií EIB týkajúcich sa vonkajšieho financovania

Vývoj v roku 2014

Existujúce záruky EÚ pre EIB na vonkajšie financovanie EIB na obdobie rokov 2007 – 2013 („externý mandát na roky 2007 až 2013“) sa predĺžili do 30. júna 2014, keďže Rada a Európsky parlament neprijali do 31. decembra 2013 žiadne rozhodnutie o novej záruke EÚ pre EIB.

Nové rozhodnutie o poskytnutí záruky EÚ operáciám EIB mimo územia Únie na obdobie 2014 – 2020 bolo schválené v apríli 2014. Stanovuje sa v ňom, že maximálny strop záruky EÚ by sa mal rozdeliť na fixný strop v maximálnej výške 27 000 miliónov EUR a na dobrovoľnú doplnkovú sumu vo výške 3 000 miliónov EUR. O aktivácii – úplnej alebo čiastočnej – možnej dodatočnej sumy sa rozhodne v súlade s riadnym legislatívnym postupom na základe strednodobého preskúmania o vykonávaní rozhodnutia zo strany EIB a o vývoji operácií EIB. Paralelne bola 22. júla 2014 podpísaná nová záručná dohoda tak, ako sa to vyžaduje v článku 14 rozhodnutia.

V roku 2014 sa s použitím externého mandátu na roky 2007 – 2013 a 2014 – 2020 zvýšil počet úverových zmlúv o 15 % v porovnaní s predchádzajúcim rokom a dosiahol sumu 4 059 miliónov EUR. Za uvedené obdobie suma vyplatených úverov predstavovala 2 260 miliónov EUR (17 % v porovnaní s 31. decembrom 2013). Mandát na obdobie rokov obdobie 2007 – 2013 sa takmer v plnej miere využil berúc do úvahy, že čisté podpísané úvery dosiahli výšku 29 026 miliónov EUR, keď bol povolený strop 29 484 miliónov EUR. Predchádzajúce vonkajšie mandáty EIB pozri v tabuľke A3 v PDÚK.

Nesplácanie úrokov a splátok úverov zo strany sýrskej vlády pokračovalo aj v roku 2014. EIB požiadala záručný fond, aby pokryl toto nesplácanie (pozri bod 5.1.3 nižšie).

Nesplatené sumy k 31. decembru 2014 pre rôzne možnosti uvedené v tomto oddiele sa uvádzajú v tabuľke 1.

4.Riziko kryté rozpočtom EÚ

4.1.Vymedzenie rizika

Riziko, ktoré znáša rozpočet EÚ, vyplýva z nesplatenej sumy kapitálu a úrokov v súvislosti so zaručenými operáciami.

Na účely tejto správy sa používajú dve metódy vyhodnocovania rizík, ktoré rozpočet EÚ znáša (či už priamo alebo nepriamo cez fond):

–Metóda „celkové kryté riziko“ je založená na súčte celkovej sumy nesplateného kapitálu pre príslušné operácie v stanovenom dátume vrátane vzniknutého úroku.

–Rozpočtový prístup vymedzený ako „ročné riziko, ktoré znáša rozpočet EÚ“ je založený na výpočte maximálnej sumy ročných splatných platieb, ktoré by EÚ musela v danom rozpočtovom roku zaplatiť za predpokladu nesplácania všetkých zaručených úverov .

4.2.Celkové zloženie rizika

Do roku 2010 bolo maximálne riziko týkajúce sa celkových krytých nesplatených súm spojené hlavne s úvermi poskytovanými tretím krajinám. Finančná kríza výrazne ovplyvnila od roku 2011 verejné financie členských štátov, čo viedlo k zvýšeniu poskytovania úverov EÚ na podporu vyšších teritoriálnych potrieb na úrovni štátnej správy.

V dôsledku toho sa zloženie rizika zmenilo. K 31. decembru 2014 sa 69 % celkovej nesplatenej sumy týkalo operácií prijímania pôžičiek súvisiacich s úvermi pre členské štáty, ktoré sú priamo kryté rozpočtom EÚ (v porovnaní so 45 % k 31. decembru 2010).

4.3.Ročné riziko kryté rozpočtom EÚ

Na rok 2015 je maximálna suma, ktorú by musela EÚ zaplatiť (priamo alebo cez fond) – za predpokladu, že by sa žiadne úvery nesplácali – stanovená na 12 379,8 milióna EUR. To predstavuje kapitál a platby úrokov z úverových záruk splatné v roku 2015 za predpokladu, že sa nesplácanie úverov nezrýchľuje (podrobnejšie informácie sú uvedené v tabuľke A4 v PDÚK).

4.3.1.Riziko spojené s členskými štátmi